# Mstislav Kéldix

Mstislav Kéldix (rus: Мстислав Всеволодович Келдыш) (Riga, 28 de gener de 1911 $^{(Julià)}$ - Moscou, 24 de juny de 1978) va ser un matemàtic i físic teòric soviètic.

## Vida i obra

Kéldix va néixer en una família noble: el seu pare era un enginyer militar que va participar en el disseny del canal i del metro de Moscou i que, a la data del seu naixement, era professor del Politècnic de Riga. El 1915, amb la invasió alemanya, la família es va traslladar a Moscou on van patir grans penalitats i, fins t tot, fam. El 1918, es van tornar a traslladar a Ivànovo, on va ser educat per la seva germana gran Liudmila. A partir de 1927 va estudiar a la universitat Estatal de Moscou en la qual es va graduar el 1931 i, a continuació va treballar a l'Institut Central d'Aerohidrodinàmica. En aquest temps va publicar treballs importants per resoldre el problema de l'aleteig dels avions. El 1938 va rebre el doctorat en matemàtiques. El 1946 va ser escollit membre de l'Acadèmia de Ciències de la Unió Soviètica i, a partir d'aquesta data, va dirigir els càlculs i còmputs dels projectes estratègics espacials, atòmics i militars del seu país. El 1961 va ser nomenat president de l'Acadèmia de Ciències i, des d'aquest càrrec, va impulsar les matemàtiques aplicades i la informatització. El 1973 va ser l'encarregat de defensar la postura comunista ortodoxa davant el dissident Andrei Sàkharov. Es va retirar el 1975.
A més dels seus treballs científics, Kéldix és recordat com un organitzador de la ciència, que va influir notablement en el panorama de les institucions científiques soviètiques que en molts casos perduren encara. També va ser un dels col·laboradors més actius en el programa de proves Apollo-Soiuz, el programa conjunt d'exploració espacial dels Estats Units i la Unió Soviètica.

## Referències

* ↑ Harvey, 2007, p. 43.
* ↑ Губарев, 2017, p. 92.
* ↑ Harvey i Zakutnyaya, 2011, p. 26.
* ↑ Sinai, 2003, p. 665.
* ↑ Sushkevich, 2021, p. 25.
* ↑ Редакторы, 1986, p. 211.
* ↑ Редакторы, 1978, p. 3.
* ↑ Washington Correspondent, 1973, p. 405.
* ↑ Редакторы, 2011, p. 159.
* ↑ Сушкевич, 2011, p. 15 i ss.

## Bibliografia

* Губарев, Владимир. Мстислав Келдыш (en rus). ИД Комсомольская правда, 2017. ISBN 978-5-4470-0188-9.
* Harvey, Brian. Russian Planetary Exploration: History, Development, Legacy and Prospects (en anglès). Springer, 2007. ISBN 978-0-387-46343-8.
* Harvey, Brian; Zakutnyaya, Olga. Russian Space Probes: Scientific Discoveries and Future Missions (en anglès). Springer, 2011. ISBN 978-1-4419-8149-3.
* Редакторы «Академик Мстислав Всеволодович Келдыш (некролог)» (en rus). Успехи математических наук, Vol. 33, Num. 5(203), 1978, pàg. 3-5. DOI: 10.1070/RM1978v033n05ABEH002512. ISSN: 0042-1316.
* Редакторы «Мстислав Всеволодович Келдыш (к семидесятипятилетию со дня рождения)» (en rus). Успехи математических наук, Vol. 41, Num. 3(249), 1986, pàg. 209-212. DOI: 10.1070/RM1986v041n03ABEH003374. ISSN: 0042-1316.
* Редакторы «Мстислав Всеволодович Келдыш (к столетию со дня рождения)» (en rus). Математическое моделирование, Vol. 23, Num. 2, 2011, pàg. 159-160. ISSN: 0234-0879.
* Sinai, Yakov. «Mstislav Vsevolodovich Keldish». A: Russian Mathematicians in the 20th Century (en anglès). World Scientific, 2003, p. 665-695. ISBN 981-238-385-9.
* Сушкевич, Тамара А. «М.В. Келдыш - организатор международного сотрудничества в космосе и первой советско-американской Программы «Союз-Аполлон» (ЭПАС)» (en rus). Современные проблемы дистанционного зондирования Земли из космоса, Vol. 8, Num. 4, 2011, pàg. 9-22. ISSN: 2070-7401.
* Sushkevich, Tamara A. «M. V. Keldysh: The Lord of numbers and the formation of applied mathematics. To the 110th anniversary of the birth of M. V. Keldysh in the Year of science and technology» (en rus). Марчуковские научные чтения, 2021, pàg. 25. DOI: 10.24412/cl-35065-2021-1-02-99.
* Washington Correspondent «Sakharov: Keldysh Replies» (en anglès). Nature, Vol. 245, 1973, pàg. 405. DOI: 10.1038/245405b0. ISSN: 1476-4687.

## Enllaços externs

* O'Connor, John J.; Robertson, Edmund F. «Mstislav Kéldix» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Ivanov, Konstantin V. «Keldysh, Mstislav Vsevolodovich». Complete Dictionary of Scientific Biography, 2008. [Consulta: 20 abril 2022]. (anglès)